ועדת הכלכלה, כנסת 25, פרוטוקול מספר 231, 2023-11-13 00:00

דוד ביטן: אני פותח את הישיבה

דוד ביטן:  על סדר היום הצעת תקנות שירותי תשלום (פטור מהוראות החוק) (תיקון), התשפ"ג-2023

דוד ביטן:  זה מה שאני אוהב, עושים חוק ואחר כך פוטרים את האנשים מהחוק שעשו

דוד ביטן:       משרד המשפטים, תסבירו באופן כזה שתשכנעו את היועץ המשפטי שלי כי הוא נגד חלקם של הפטורים שנתתם

איתי עצמון: לא, אני לא נגד

איתי עצמון:  אני העליתי שאלות לגבי הוראת השעה

איתי עצמון:  אתם צריכים להשתכנע וכמובן אתם תחליטו

איגי פז: ייעוץ וחקיקה, משרד המשפטים

איגי פז:  תודה רבה אדוני היושב ראש

איגי פז:  חוק שירותי תשלום בעצם יצר מנגנון צרכני, חוק צרכני שבסופו של דבר נועד לתת מעטפת של הוראות והגנות שנועדו במקרים בהם יש לנו גורם שהוא נותן שירותי תשלום, שהוא בעצם גורם בין מתווך, בין משלם, בן אדם שמבצע עסקה, לבין המוטב שזה בית העסק

איגי פז:  בתוך החוק הזה נקבעו כל מיני הוראות שמדברות על חובת מסירת מידע ללקוח, סוג של איזה הסכם צריך להיות בין המשלם לבין נותן השירותים

איגי פז:  למשל כרטיס אשראי בו אנחנו משלמים היום, זה סוג של אמצעי תשלום כאשר נעשה שימוש בגורם מתווך, בנותן השירותים שהוא זה שמעביר את התשלום מהמשלם לבית העסק

איגי פז:      בתוך העולם הזה יש לנו סוג מסוים של שירותי תשלום שנקרא תווי מתנה וכרטיסי שי

איגי פז:  זה בעצם כל הגיפט קארדים, כמו תו זהב שאנחנו מכירים, שזה משהו שהוא מאוד מאוד נפוץ

איגי פז:  ביחס לאותו סוג של שירותי תשלום נקבעו הוראות מיוחדות שאושרו כאן לתקופה זמנית

איגי פז:  הוראות אלה פוטרות בחלק מההוראות את חוק שירותי תשלום ולגבי חלק מההוראות נקבע שהן כן חלות

איגי פז:  מפורט בתקנות אילו הוראות חלות ואילו הוראות לא חלות

איגי פז:  בנוסף בתקנה 3 לתקנות הפטור נקבעו גם הוראות ספציפיות ומיוחדות שרלוונטיות לעניין הסוג הזה של הכרטיסים כאשר התוקף של התקנות האלה נקבע - - -     

דוד ביטן: אתם פוטרים או שאתם רק נותנים אורכה לגבי כניסה לתוקף?     

איגי פז: הפטור היה פטור שהיה קיים, הוא היה לתקופה של שנה וחצי

איגי פז:  התקופה הזאת חלפה לפני כחודש, ב-14 באוקטובר

איגי פז:  לפני שהתקופה הזאת חלפה הייתה פנייה של שר המשפטים לוועדה, לאחר אישור של שר האוצר ונגיד בנק ישראל

דוד ביטן: מה מפריע לחוק? בעצם אין משמעות לחוק

איגי פז: לא, זה לא שאין משמעות לחוק

איגי פז:  אנחנו כן צריכים את הזמן הזה בשביל לתפור חליפה שתהיה יותר מדויקת לסוג הזה של אמצעי התשלום

איגי פז:  כמו שאמרתי, יש כבר חליפה מסוימת

איגי פז:  זה לא שכלל לא חלות הוראות אלא יש הוראות מסוימות של החוק שכן חלות והן יותר רלוונטיות לעניין תווי המתנה

איגי פז:  אנחנו צריכים עוד זמן כדי שיהיה לנו יותר מידע לתפור את החליפה המדויקת שמתאימה לסוג הזה של אמצעי התשלום

איגי פז:  אני אסביר גם שהמידע הזה שאנחנו אמורים לקבל תלוי גם בחוק אחר שאושר כאן וזה חוק הסדרת העיסוק במקצוע שירותי תשלום כאשר נקבעה חובת רישוי לגופים שהם נותנים שירותי תשלום

איגי פז:  חוק הסדרת העיסוק נחקק ואושר כאן בוועדה

איגי פז:  הוא צפוי להיכנס לתוקף בעוד תקופה של כמה חודשים

איגי פז:  גם אחרי שהחוק הזה ייכנס לתוקף, יש עוד תקופה מסוימת שבה אותם הגופים צריכים להגיש בקשה ולקבל רישיון לפי החוק הזה

איגי פז:  מי שאחראי על הרגולציה של הדבר הזה זאת הרשות לניירות ערך שנציגה נמצא כאן ואנחנו צופים ומעריכים שאחרי שבעצם החוק הזה ייכנס לתוקף ואנחנו נקבל בקשות לרישיון, יהיה לנו גם יותר מידע לגבי הגופים, לגבי ההיקפים, לגבי כמות העסקאות

איתי עצמון: סליחה שאני קוטע אותך

איתי עצמון:  אני רוצה לעשות סדר

איתי עצמון:  כמו שאמרת אנחנו מדברים עכשיו על חוק שירותי תשלום ובחוק עצמו ניתנה אפשרות לשר המשפטים לפטור אמצעי תשלום מסוימים מתחולת הוראות החוק, כולן או חלקן, ואלה התקנות שאושרו בוועדה עם תוקף מוגבל של שנה וחצי בגלל שאלות משמעותיות ומהותיות שעלו כאן בוועדה ביחס להסדרים שצריכים או ראו שיחולו לגבי מחזיקי אמצעי התשלום האלה

איתי עצמון:      בנוסף לכך יש את חוק הסדרת העיסוק בשירותי תשלום וייזום תשלום שנחקק לאחרונה בוועדת המיזמים הציבוריים בכנסת במסגרת חוק ההסדרים והוא חוק שמדבר על רישוי

איתי עצמון:  כלומר, האם הגופים האלה שמנפיקים אמצעי תשלום יהיו חייבים ברישוי מאת רשות ניירות ערך, כן או לא

איתי עצמון:  תקנות לגבי פטור מרישוי אמורות להגיע בחודשים הקרובים לאישור ועדת הכלכלה

איתי עצמון:       אני מבקש אם תוכל להסביר או להציג בפני הוועדה את הזיקה בין שתי המטריות האלה מכיוון שלהבנתנו יש כמובן קשר ויש זיקה אבל אין חפיפה מלאה

איתי עצמון:  כלומר, יש כאן גוף שמנפיק את האמצעים האלה, האם הוא יהיה חייב ברישוי ואם הוא יהפוך להיות גוף מפוקח על ידי רשות ניירות ערך, כן או לא, והאם אמצעי התשלום שהוא מנפיק יהיו מוגנים או המחזיקים בהם יהיו מוגנים בחלק מההגנות לפי חוק שירותי תשלום

יערה למברגר: משרד המשפטים אני רואה את החוקים כחוקים שמשלימים זה את זה

יערה למברגר:  היועץ המשפטי של הוועדה תיאר את זה כחוק של רישוי, אני הייתי אומרת את זה קצת יותר רחוק – חוק של רגולציה שזה מעבר לרישוי

יערה למברגר:  אפשר לראות את זה ככלים שונים

יערה למברגר:  לדוגמה גם הגופים שבאפריל מה שהונח על שולחן הוועדה שרוצה לפטור אותם מהוראות חוק הסדרת העיסוק, גם לגביהם יש סמכות מסוימת של דרישת דיווחים

יערה למברגר:  כלומר, זה גם סוג של רגולציה רכה יותר

יערה למברגר:  כלומר, זה לא שמי שפטור מהוראות החוק, לגמרי פטור מהוראות החוק

יערה למברגר:      אנחנו רואים ממשק גדול בין הדברים, בין השאר הממשק הוא בעולם המידע והבנת הרגולציה באופן כולל כי אנחנו חושבים שגם הרגולציה צריכה לדבר אחד עם השני, להשלים, וכך לדוגמה גם במסגרת אותו חוק שעבר רק לאחרונה בכנסת בחוק ההסדרים כאשר נעשה גם תיקון עקיף לחוק שירותי תשלום

איתי עצמון: בהרבה הקשרים אחרים

איתי עצמון:  לא כל התיקונים בחוק הגדול

יערה למברגר: חלק מהתיקון העקיף גם נוגע לענייננו

דוד ביטן: אני מסתכל על התקנות שרוצים להאריך

דוד ביטן:  הכול אותו דבר? כל סעיף הוא אותה אורכה?     

יערה למברגר: לא

דוד ביטן: אולי בחלק אפשר לתת אורכה יותר ארוכה ובחלק יותר קצרה? למה הכול אותו דבר?     

יערה למברגר: אני אגיד את הקונסטרוקציה

יערה למברגר:  הקונסטרוקציה היא קונסטרוקציה של פטור לתקופה מסוימת שמותנה בתנאים

יערה למברגר:  אלה התנאים של הפטור והתנאים האלה צריכים להתקיים

יערה למברגר:  ברגע שהפטור הוא לתקופה מסוימת, אני לא רואה דרך להבחין בין הוראות שונות לתקופות שונות כי הפטור הוא בעצם לתקופה

יערה למברגר:  הוראת השעה היא לתקופה

יערה למברגר:  אולי ליועץ המשפטי של הוועדה יהיה רעיון אבל אני לא רואה דרך להבחין

יערה למברגר:      אני כן אגיד לגבי התקופה הזאת שאני חושבת – וכך הוצג קודם לכן - שאנחנו בתקופת ביניים

יערה למברגר:  תקופת ביניים, עד שתהיה בה ודאות - גם ודאות רגולטורית על כל התחום וההסדרה בו

יערה למברגר:  התחלתי להגיד קודם שבתיקון העקיף לחוק שירותי תשלום גם נקבעה סמכות של הרגולטורים לגבי הגופים המורשים על ידם לקבוע הוראות גם בתחום הצרכני ולכן רק לאחר שתהיה לנו ידיעה לגבי מה ההוראות שנקבעות שם, אנחנו צריכים לראות מה ההשלמה שנדרשת ובהתאם לזה לעצב את הפטור ואת התנאים שלו ובנוסף לזה את המידע שהתקבל מכל הגופים, גם הגופים המורשים וגם הפטורים

יערה למברגר:  אני חושבת שרק מתוך הראייה השלמה הזאת יהיה נכון ואפשר יהיה לקבוע רגולציה מיטבית

יערה למברגר:      אני רואה את ההסדר הזה כהסדר שהוא הסדר מספק לתקופת הביניים

דוד ביטן: זאת אומרת, הבעיה היא בעצם אצלכם

דוד ביטן:  אתם צריכים זמן

איתי עצמון: אבל לבחון את מה? לבחון את אמצעי התשלום?      

אריאל קלנר: שלוש שנים?     

יערה למברגר: לא אני הבאתי את שלוש השנים

יערה למברגר:  זו בעצם ההחלטה בחוק הסדרת העיסוק

יערה למברגר:  ההחלטה היא בעצם תקופה עד שמגישים בקשה לרישיון

קריאה: שלוש שנים נשמע לנו הרבה זמן

איתי עצמון: אני רוצה לעשות את ההבחנה

איתי עצמון:  כמו שאמרתי יש את המישור של הרישוי ובהקשר הזה ניתנה – בגלל שהחברות שמנפיקות את התווים טענו בפני הוועדה למיזמים ציבוריים שהליך הרישוי ייצור הכבדה לגבי הפעילות שלהן – איזושהי תקופה יותר ארוכה של התארגנות של כשלוש שנים, כפי שנאמר כאן

איתי עצמון:  אני אומר שיש מישור אחר שהוא המישור של המאפיינים המיוחדים של אמצעי התשלום שראוי לפטור מתחולת הוראות חוק שירותי תשלום

איתי עצמון:  סתם לצורך הדוגמה, אם יש חברה שמנפיקה היום תווי קנייה, הזכירו כאן את תו הזהב, החברה הזאת יכולה להיות פטורה מרישוי אבל יכול להיות שחלק מההגנות לפי חוק שירותי תשלום, ההגנות הצרכניות, כן צריכות לחול עליה בלי קשר למישור הרישוי

איתי עצמון:  אני אומר שיש כאן תמונה שהיא בעיניי הרבה יותר מורכבת

איתי עצמון:  היא לא Back to back של חוק הרישוי וחוק שירותי תשלום

איתי עצמון:  אני חושב שאת זה צריך לקחת בחשבון בעיקר כאשר דנים בהארכה של שלוש שנים שבעיניי היא תקופה מאוד מאוד ארוכה

דוד ביטן: אבל האורכה מתבקשת כדי לתת זמן למשרדים

דוד ביטן:  תעבוד יותר מהר

איתי עצמון: יש מישור רישוי ויש מישור של תחולת הגנות

יערה למברגר: אפשר לחלוק עלינו

אריאל קלנר: לשלוש השנים האלה יש השלכה - גם לחודש יש השלכה – והיא שכרגע יש לנו צרכנים ללא הגנה

אריאל קלנר:  האדם מקבל את ה- גיפט קארד והוא מזמין איתו משהו מסוים

אריאל קלנר:  אם המשהו הזה לא מגיע, מחייבים אותו בתשלום

אריאל קלנר:  יש השלכות לדבר הזה

אריאל קלנר:  יש לנו כרגע צרכנים

קריאה: יש הגנה

קריאה:  זה לא נכון שאין הגנה

אריאל קלנר: הגנה מיוחדת

אריאל קלנר:  בסדר אבל הוא לא מקבל את ההגנה המלאה אותה הוא צריך לקבל

אריאל קלנר:  הוא לא מקבל את ההגנה שבראייה שלנו הוא צריך לקבל

יערה למברגר: יש כאן בסך הכול תנאים רבים לפטור הזה

יערה למברגר:  להגיד שאין הגנה, זה לא

אריאל קלנר: על דברים מסוימים הוא נשאר ללא הגנה מספקת

יערה למברגר: לא

יערה למברגר:  אפשר לעבור כאן על דוגמאות כדי שנראה שהדברים לא רלוונטיים

יערה למברגר:  חלק מהדברים לא רלוונטיים ויפגעו בשימוש

אריאל קלנר: מה הכוונה יפגעו בשימוש? תסבירו

אריאל קלנר:  אני אשמח לשמוע

איגי פז: יש למשל הוראות בחוק שמתייחסות לחיובים עתידיים

איגי פז:  המאפיינים של תווי שי אלה שהם נועדו למימוש מיידי

איגי פז:  אתה לא מבצע איתם עסקת תשלומים

איגי פז:  לכן יש גם הוראות שאם אתה מחיל את כל החוק כפי שהוא, אלה הוראות שלא מתאימות למוצר הזה של ה- גיפט קארד

איגי פז:  להגיד לך שתקנות הפטור זה מבחינתנו המצב האידיאלי שאנחנו שואפים אליו בעוד 15 שנים? לא

איגי פז:  אנחנו כן שואפים לייצר חליפה שתהיה חליפה יותר מתאימה

אריאל קלנר: אני מבין שהוא שונה

אריאל קלנר:  ברור לנו, ברור גם לך, ואני שמח שאנחנו מסכימים על כך ואין כאן ויכוח שמדובר במשהו שונה

אריאל קלנר:  גיפט קארד הוא לא כרטיס אשראי וכל העסקאות שלו הן לא אותן עסקאות

אריאל קלנר:  אין בעיה

אריאל קלנר:  הכול בסדר

אריאל קלנר:  אבל צריך ליצור לזה מודל שונה

אריאל קלנר:  המודל השונה, כפי שהוא נראה כרגע, שלוש שנים בנוסף לעוד שנה וחצי שכבר עברו, אנחנו מדברים כאן על צרכנים שלא מקבלים ואפילו גם לשיטתכם

אריאל קלנר:  למה אי אפשר לזרז?     

יערה למברגר: בוא ניכנס לפרטים

אריאל קלנר: בעינייך המצב הזה כרגע הוא אידיאלי?     

יערה למברגר: אני חושבת שיש כאן כותרות על הפער אבל בסוף כשמסתכלים בפרטים, אני מודה שצללנו

יערה למברגר:  אני חושבת שרוב ההוראות הן לא רלוונטיות

אריאל קלנר: זה פשוט לא נכון

אורית זוארץ: אני אשמח להתייחס

אורית זוארץ:  אני מישראכרט

דוד ביטן: נגיע אליכם

דוד ביטן:  קודם נפתור את הנושא מול המשרדים ואחר כך נגיע אליכם

שלי טל מירון: את יכולה להרחיב על הדלתא עצמה? מה גיליתם?     

דוד ביטן: החברות רוצות כמה שיותר

אורית זוארץ: לא

אורית זוארץ:  אני רוצה להתייחס ליסוד מאוד חשוב שמשפיע

דוד ביטן: משרד המשפטים, כמו שאני רואה את זה, יש לנו בעיה

דוד ביטן:  ראשית, היועץ המשפטי של הוועדה מתנגד לזה באופן טוטאלי, ושנית, גם חברי הכנסת מתנגדים

דוד ביטן:  אני אומר לכם דבר מאוד פשוט

דוד ביטן:  אני מבין שאנחנו תמיד יכולים להאריך עוד פעם ואין כאן הגבלה בסמכות

איתי עצמון: הסמכות כאן היא של שר המשפטים באישור הוועדה

דוד ביטן: נכון

דוד ביטן:  אני מציע שאני אעשה הפסקה, שבו עם היועץ המשפטי על הנושא הזה

דוד ביטן:  אנחנו לא בעד שלוש שנים

דוד ביטן:  אני לא חושב שזה יוצר בעייתיות

דוד ביטן:  קבלו תקופה יותר קצרה

דוד ביטן:  את אומרת שאתם רוצים זמן כדי לעבד את הדברים

דוד ביטן:  אם תראו שאתם לא מוכנים, תביאו את זה שוב ואז נראה מה נעשה

דוד ביטן:  לא ניתן לכם שלוש שנים

דוד ביטן:  לא נראה לי הגיוני לתת כאן שלוש שנים רק בגלל שאתם צריכים זמן כדי לעבוד על העניין

איגי פז: לא, זה לא זמן לעבוד

דוד ביטן: לא נראה לי הגיוני

דוד ביטן:  יש כאן צרכנים שנפגעים

יערה למברגר: זה לא מקרה שבאתי לוועדה ואמרתי שאני צריכה זמן, אני עמוסה בדברים אחרים וכולי

יערה למברגר:  זאת לא הסיטואציה

יערה למברגר:  זאת לא הסיטואציה שאם תגיד לי עכשיו שלושה חודשים, אני אומרת בכנות שאני אגיע לזה תוך שלושה חודשים

דוד ביטן: לא אמרתי שלושה חודשים

דוד ביטן:  צודק חבר הכנסת

דוד ביטן:  שנה וחצי כבר עברה

דוד ביטן:  אתם רוצים תוספת

יערה למברגר: המידע לא בידיי

יערה למברגר:  המידע יהיה בידיי רק דרך הרגולטור

יערה למברגר:  אני אגיד את זה בצורה אחרת

יערה למברגר:  אם חוק הסדרת העיסוק לא היה עובר, מאוד יכול להיות שהיינו צריכים לקדם כאן הצעת חוק ממשלתית אחרת לתיקון חוק שירותי תשלום

דוד ביטן: אבל לא הגשתם

יערה למברגר: לא

יערה למברגר:  אני לא בסיטואציה הזאת כי בסופו של דבר יש כאן הסדר אחר

דוד ביטן: זה לא משנה

דוד ביטן:  אם אתם רוצים להגיש חוק אחר, תביאו

דוד ביטן:  תקנו ואנחנו נדון בתיקון

דוד ביטן:  כרגע במצב הנתון, אתם מבקשים אורכה מאוד גדולה שכמעט מייתרת את החוק עצמו

דוד ביטן:  שנה וחצי ועוד שלוש שנים, זה מוגז רק כדי לתכלל את האירוע ולבדוק אותו ואז אתם תביאו את זה בצורה מוחלטת

דוד ביטן:  זה קצת מוגזם

סימון מושיאשוילי: למה לא לעשות נניח 12 חודשים מיום סיום מצב המכירה?     

דוד ביטן: צריכים זמן

דוד ביטן:  סיום או לא סיום, אני לא יודע

קריאה: צריך לראות מה זה נקרא סיום

דוד ביטן: שב איתם

איתי עצמון: צריך לשמוע את נציגי החברות

דוד ביטן: נשמע

דוד ביטן:  אתם כולכם בעד החוק הזה

דוד ביטן:  אתם רוצים אורכה יותר ארוכה

דוד ביטן:  מי נמצא כאן מארגוני הצרכנים?     

רונן רגב כביר: לא ארגון צרכנים אבל ארגון שעוסק בהגנת הצרכן

רונן רגב כביר:  אמון הציבור

דוד ביטן: לגבי החברות, הבנתי שאתם רוצים את זה

אורית זוארץ: אני אשמח להתייחס כי אתה לא הבנת

אריאל קלנר: אתה נגד להאריך את זה בשלוש שנים?     

רונן רגב כביר: חד משמעית כן

אורית זוארץ: אנחנו מדברים על סוג כרטיסים כאשר אחד הסוגים הוא כרטיסים נטענים רב פעמיים אנונימיים שמיועדים לעמותות

אורית זוארץ:  זכינו במכרז של משרד הפנים

אורית זוארץ:  אלה כספים שניתנים למשפחות ואם נאלץ לעשות את הכרטיסים האלה שמית ולא אנונימי - - -     

קריאה: זה לא חל על זה

אורית זוארץ: הסעיף השני חל על זה

אורית זוארץ:  המשמעות היא שהעמותות יאלצו לשלם הרבה יותר ויהיה נזק למשפחות מעוטות יכולת

אורית זוארץ:  זאת המשמעות, אם לא מאריכים את התוקף

דוד ביטן: למה?      

אורית זוארץ: כי העלות של כרטיס חכם היא פי 10 מהעלות של כרטיס שהוא לא חכם

דוד ביטן: אז יגידו שהחוק לא חל על עמותות

אורית זוארץ: יש כאן החרגה ייעודית

דוד ביטן: אני כרגע לא נכנס לחוק

דוד ביטן:  בואו נדבר על האורכה

אורית זוארץ: יש כאן החרגה ייעודית לא מכל חוק שירותי תשלום אלא יש הגנות צרכניות ריאליות לאופי הכרטיסים הספציפיים האלה

אורית זוארץ:  אם המטרה היא לעזור לציבור, אז כן צריך להאריך את התקנות האלה

נמרוד הגלילי: גם תקנות הפטור כאשר פטרו בהוראות החוק, הן פטרו רק חלק קטן מהוראות החוק

קריאה: הם פטרו חלק מהותי מהוראות החוק

נמרוד הגלילי: עדיין הכלילו לא מעט חובות ואפילו קבעו בתקנות חובות נוספות שיחול על מנפיקי תווי הקנייה וכרטיסי המתנה בהארכה של תקופה נוספת

נמרוד הגלילי:  דברים מאוד קטנים שהסיכון לציבור הוא יחסית מזערי לעומת הערך המוסף שהוא מקבל בכרטיסי מתנה שאפשר להעביר אותם מאחד לאחד והם לא קבועים אצל מישהו

דוד ביטן: הבנתי

דוד ביטן:  הצרכנים

דוד ביטן:  אני שאלתי את היועץ המשפטי אם אפשר לתת אורכות שונות לפי נושאים

דוד ביטן:  הוא אמר לי שלא

איתי עצמון: לא, לא אמרתי שלא

דוד ביטן: אם אפשר, אני בעד זה

איתי עצמון: לא אמרתי שלא

איתי עצמון:  אדוני התכוון לסעיפים עצמם אבל יכול להיות שאפשר לקבוע הוראות שונות לגבי סוגים שונים של אמצעי תשלום

איתי עצמון:  זה בוודאי

דוד ביטן: אני בעד

דוד ביטן:  אין לי בעיה אבל על זה אתם צריכים לשבת

דוד ביטן:  אתה לא מצפה שעכשיו אנחנו נעבור על זה

יבגני סובה: בוא נשמע את ההתנגדות

יבגני סובה:  יש כאן התנגדות

יבגני סובה:  אני מציע לשמוע למה יש כאן התנגדות

יבגני סובה:  אמרת שאתה מתנגד לדחייה

דוד ביטן: הוא מתנגד לדחייה

דוד ביטן:  לא לתקנות

רונן רגב כביר: גם לתחולה מלאה של התקנות

רונן רגב כביר:  אני רוצה להזכיר שלפני שביקשו דחייה לשלוש שנים, ביקשו להפוך את התקנות הזמניות שהוועדה במפורש אישרה כזמניות לשנה וחצי, ביקשו להפוך אותן להוראת קבע

רונן רגב כביר:  לא קשור לשלוש שנים לרישוי

רונן רגב כביר:  זה היה הרעיון הראשון

דוד ביטן: אבל זה לא הדיון כרגע

רונן רגב כביר: הרעיון הראשון היה שזה יהיה קבע

רונן רגב כביר:  רק לעשות סדר, ברשותך היושב ראש

דוד ביטן: תגיד למה אתה נגד לתת אורכה

דוד ביטן:  אתה בכלל לא רוצה אורכה?     

רונן רגב כביר: בגלל שהביאו את ההסדר כרגע להארכה בדקה ה-99, כבר אחרי המועד, אין ברירה אלא לתת אורכה אבל צריך שהיא תהיה אורכה הרבה יותר קצרה ושהוועדה תוודא שמביאים לה הסדר חלופי

דוד ביטן: כמה זמן?      

רונן רגב כביר: אין שום הצדקה לאורכה של יותר משנה כאשר במהלך הזמן הזה חייבים להביא לכאן הסדר

רונן רגב כביר:  היה חוק שמראש פטרו בו לשנה

רונן רגב כביר:  פטרו לחלוטין

רונן רגב כביר:  הביאו תקנות ברגע האחרון

דוד ביטן: הבנתי

דוד ביטן:  בסדר אבל זה המצב כרגע

דוד ביטן:  אני לא מבקר המדינה

רונן רגב כביר: הבקשה היא קודם כל לתת אורכה יותר קצרה

דוד ביטן: אני אעשה הפסקה ואתה תשב איתם

אלה תמיר שלמה: אפשר להגיב?     

דוד ביטן: לא

דוד ביטן:  לא צריך

דוד ביטן:  אנחנו לא בעד לתת אורכה כזו גדולה אלא אם כן יחלקו לי את זה בצורה כזאת שבנושאים מסוימים תינתן בהם אורכה יותר גדולה ובנושאים אחרים פחות

איתי עצמון: לגבי סוגי אמצעי התשלום

דוד ביטן: מה שאתה רוצה

דוד ביטן:  אני עכשיו לא משפטן

דוד ביטן:  אני גם לא מכיר את החוק שאני אתחיל להעביר סעיף-סעיף

דוד ביטן:  שב איתם על זה

דוד ביטן:  שב על העניין הזה עם משרד המשפטים ותראה אם אפשר להגיע איתם להסדר לגבי נושאים

דוד ביטן:  יש לך חצי שעה

אלה תמיר שלמה: אפשר להתייחס לתוקף התווים?     

דוד ביטן: אם אפשר להגיע להסדר, עדיף לי לעשות משהו בהסכמה ולא משהו על הראש

אלה תמיר שלמה: אפשר להתייחס לתוקף של התווים עצמם? זה קצת שונה מההגנות

אלה תמיר שלמה:  זה לא קשור לחוק הגנת הצרכן

קריאה: או שנותנים לכולם לדבר, או שנותנים למישהו אחד לדבר

אלה תמיר שלמה: לובי 99

אלה תמיר שלמה:  אני שמה בצד את ההגנות הצרכניות כי על זה אני מבינה שאתם רוצים לעשות הפסקה ולדבר

אלה תמיר שלמה:  אני מתייחסת לחששות שהועלו כבר לפני 18 חודשים, כמעט שנתיים, לגבי העניין הזה שכסף של לקוחות פשוט יום אחד מתאדה באוויר

אלה תמיר שלמה:  אין לזה שום הצדקה חוץ משורת הרווח של המנפיקים של התווים האלה

דוד ביטן: זה קשור לאורכה שמבקשים?     

אלה תמיר שלמה: כן

אלה תמיר שלמה:  זה מוגדר בחוק

אהרן אוזן: התווים היום בתוקף ל-10 שנים

קריאה: מדובר על תיקון של חוק ראשי, של חוק הגנת הצרכן

אלה תמיר שלמה: יש לכם פטור מחוק הגנת הצרכן

אלה תמיר שלמה:  אולי כדאי שתקרא את הסעיף

קריאה: יש פטור מחוק הגנת הצרכן

קריאה:  על מה את מדברת?     

אלה תמיר שלמה: אני אשמח לסיים את דבריי בבקשה

קריאה: זה לא החוק הזה

שלי טל מירון: אפשר לתת לה להשלים את הדברים ואחר כך תגיבו?     

אהרן אוזן: צריך להבין שהתוקף של התווים הוא 10 שנים

אהרן אוזן:  זה לא החוק הרלוונטי

שלי טל מירון: היא מציגה את העמדה שלה

שלי טל מירון:  אחר כך תציגו את העמדה שלכם

שלי טל מירון:  אני חושבת שמותר לה לדבר ולהגיד את מה שיש לה לומר

שלי טל מירון:  אחר כך תגיבו

שלי טל מירון:  תנו לה להשלים את הטענה

דוד ביטן: זה טיעון שמקובל עלי, שלגבי התווים האלה אנשים לא צריכים להפסיד בגלל זמנים

אלה תמיר שלמה: כבר לפני שנתיים חברי ועדת הכלכלה לא הבינו ואפשר לקרוא את הפרוטוקולים והם בעצמם ביקשו ממשרד המשפטים להבין כמה כסף של הציבור הולך לפח

אלה תמיר שלמה:  יום אחד יש לציבור כסף ויום אחרי זה אין לו

דוד ביטן: הבנו

דוד ביטן:  אנחנו בעד

אלה תמיר שלמה: כמו שנאמר כאן, חלק מהציבור אלה משפחות במצב סוציו אקונומי

דוד ביטן: אנחנו בעד שלא ירד לפח שום דבר

אלה תמיר שלמה: נכון מאוד

אלה תמיר שלמה:  תודה רבה

דוד ביטן: אנחנו נעשה הפסקה של חצי שעה

דוד ביטן:  תדון בזה לפי נושאים

דוד ביטן:  בנושא התווים, אני לא רוצה שתהיה מגבלה

דוד ביטן:  אני לא רוצה שיאבדו את התשלום ושהכסף לא יחזור לחברות

קריאה: הוא לא חוזר

איתי עצמון: אני כן רוצה להזכיר שמה שקבוע היום בתקנות שירותי תשלום, זאת בעצם תמונת ראי למה שקבוע בחוק הגנת הצרכן

איתי עצמון:  גם בחוק הגנת הצרכן יש הוראות כאלה

רונן רגב כביר: כן, אבל חוק הגנת הצרכן לא בא לעסוק בהסדרי שירותי תשלום

איתי עצמון: אני אומר שכדי לעשות את ההבחנה אני צריך לעשות הבחנה נוספת בין אמצעי התשלום כי יש עם זה תשלום שהוא מבוסס נייר

איתי עצמון:  יש כרטיסים נטענים

רונן רגב כביר: הם כבר מזמן לא מבוססי נייר

איתי עצמון: אני לא יודע

איתי עצמון:  האמת היא שאני לא יודע

אלה תמיר שלמה: רוב השוברים היום הם לא מבוססי נייר

אהרן אוזן: לא נכון

רונן רגב כביר: כן נכון

אהרן אוזן: זה לא נכון

אלה תמיר שלמה: רוב האמצעים שהיום קונים המעסיקים, אתם משלמים שווי מס על גיפט קארד שמקבלים לחג

אהרן אוזן: מה הקשר? מה הקשר לשווי המס? זה לא נכון

אהרן אוזן:  רוב התווים הם תווים פיזיים

אלה תמיר שלמה: אתם צריכים לתת נתונים

אהרן אוזן: רוב התווים הם תווים פיזיים והתווים הפיזיים יושבים אצל האוכלוסיות המוחלשות

אהרן אוזן:  את רוצה לפגוע באוכלוסיות המוחלשות

אלה תמיר שלמה: אני פוגעת באוכלוסיות המוחלשות? הכסף הוא של האוכלוסיות המוחלשות ולא שלכם

קריאה: לרשות ניירות ערך יש את הנתונים

קריאה:  לך אין ואת זורקת מספרים לאוויר

אהרן אוזן: את זורקת מספרים ונתונים שאין לך מושג בהם

קריאה: את זורקת משפטים לאוויר, משפטים דמגוגיים ובלי נתונים עובדתיים

אהרן אוזן: אדוני היושב ראש, אם אפשר ברשותך לעשות הבחנה

נמרוד הגלילי: גם כרטיסי מתנה שהתוקף שלהם הוא קצר יותר, תחשבו על רשת שהיום קיימת ומחר כבר לא תהיה קיימת כי אין הבטחה שהיא תהיה קיימת לעולמי עולמים

נמרוד הגלילי:  לכן התוקף של התווים והתוקף של כרטיסי המתנה מוגבל בזמן

נמרוד הגלילי:  אם סטימצקי מנפיק עכשיו תו, כרטיס מתנה, הוא בתוקף לשנתיים ועל פי התקנות זה מוארך בעוד שנתיים

שלום דנינו: אז מראש לקחת סיכון שהוא ייסגר?     

נמרוד הגלילי: לא

נמרוד הגלילי:  אתה לא יכול להבטיח שזה יהיה לעולמי עולמים

נמרוד הגלילי:  זה לא כרטיס אשראי

קריאה: היום זה ל-10 שנים

אהרן אוזן: התווים אצלנו ממומשים באחוז של מעל 99 אחוזים

שלי טל מירון: מאיפה הנתון?     

אהרן אוזן: זה נתון

שלי טל מירון: ביקשנו נתונים שמרכזים, לא היו נתונים לתת לנו אותם

אהרן אוזן: אף אחד לא ביקש מאיתנו

אהרן אוזן:  אנחנו דיברנו עם הגורמים הממשלתיים שיושבים כאן בקשר לתקנות ההסדרה

שלי טל מירון: אתה יודע לדבר על שופרסל

שלי טל מירון:  אתה לא יודע לדבר על כל סוגי התווים

אהרן אוזן: התווים של שופרסל דומים במהות שלהם לתווים שמנפיקות רשתות אחרות

אהרן אוזן:  רשתות מזון

אהרן אוזן:  אני לא מדבר על גיפט קארדים שהם לא קשורים לרשתות בהן אפשר לממש את התווים

אהרן אוזן:  לגבי תווים מהסוג שלנו, יכול להיות שצריך לעשות הבחנה, אני לא יודע, אבל התווים מהסוג שלנו שהם בשוק הרוב – בצורה מוחלטת הם הרוב – מעל 99 אחוזים ממומשים

אהרן אוזן:  כל הנתונים נמסרו לרגולטורים

שלי טל מירון: הם גם פיזיים וגם דיגיטליים?     

אהרן אוזן: גם וגם

שלי טל מירון: כמה אחוזים מתוכם הם פיזיים וכמה דיגיטליים?     

אהרן אוזן: מעל שלושת-רבעי הם פיזיים

אהרן אוזן:  באוכלוסיות המוחלשות, זה מספר הרבה יותר גבוה ומגיע לכיוון ה-100 אחוזים

אהרן אוזן:  לדוגמה, ברשת החרדית שאנחנו מפעילים, 100 אחוזים הם פיזיים

אלה תמיר שלמה: זה כמו לשים תוקף על שטר

אלה תמיר שלמה:  דמיינו שיש לכם שטר שיש לו תוקף

אהרן אוזן: נכון

אהרן אוזן:  כשיש לך שטר, מה את עושה איתו? את שומרת עליו

דוד ביטן: לא נצליח להגיע כאן להסדר עם כולם

דוד ביטן:  עם כל הכבוד, אנחנו לא נתקן את עכשיו את המהות של התקנות

דוד ביטן:  מה שכן, אנחנו לא ניתן את האורכה שמתבקשת לגבי רוב הנושאים

דוד ביטן:  לגבי הנושא של העמותות, ניתן אורכה יותר גדולה

דוד ביטן:  עד אז אני מבקש ממשרד המשפטים – משרד הכלכלה, צרכנות, מי שאתם רוצים – לחשוב על דרך שהצרכן לא יפסיד את התווים אלא אם כן הוא איבד אותם

דוד ביטן:  אם הוא איבד, הוא איבד

רונן רגב כביר: אדוני היושב ראש, גם אם הוא איבד, כיום אפשר לשחזר

קריאה: אדוני היושב ראש, התקנות גם פותרות מצב שהוא איבד

דוד ביטן: אני לא יכול לפתור את כל הבעיות

דוד ביטן:  מי שאיבד, איבד

אהרן אוזן: חשוב לחדד שבתקנות הפטור יש גם התייחסות למצב של אובדן כרטיס

שלי טל מירון: במקרה של אובדן כרטיס, אפשר להתחקות דיגיטלית על כל דבר

אהרן אוזן: בתקנות יש אפשרות גם לקבל החזר על כרטיס שאבד

אהרן אוזן:  יש את זה בתקנות הפטור

שלי טל מירון: הדיגיטלי או הפיזי?     

אהרן אוזן: גם כרטיס פיזי

שלי טל מירון: איך יודעים איזה כרטיס זה היה?     

קריאה: במקרה של כרטיס פיזי, אין אפשרות

דוד ביטן: אנחנו יוצאים ל-10 דקות הפסקה

דוד ביטן:  נמשיך את הדיון בשעה 12:15

דוד ביטן: אני מחדש את הישיבה

דוד ביטן:  לפני שהיועץ המשפטי יתייחס לעניין, אחרי שהוא ישב עם משרד המשפטים, אני רוצה להדגיש שני דברים

דוד ביטן:  הבנתי שהנקודה הזאת של כרטיסי חיוב אלה או כרטיסי זיכוי היא גם צרכנית וגם סלע מריבה מאוד רציני

דוד ביטן:  לכן אנחנו, בלי קשר להחלטה של היום, נעשה ישיבה מיוחדת בעניין וניכנס לנושא אליו לא רציתי להיכנס היום

דוד ביטן:  נקיים את הישיבה חודש אחרי סיום המלחמה כי נכון לעכשיו אנחנו לא יכולים לדון במשהו שלא קשור במלחמה

דוד ביטן:  לכן חודש אחרי סיום המלחמה נזמן ישיבה וניכנס לעניין הזה בצורה מפורטת ומסודרת

דוד ביטן:      כמו שאמרתי, לגבי רוב הדברים אנחנו לא ניתן לכם את האורכות שרציתם, חוץ מדברים מסוימים לגביהם כן נקבע שלוש שנים

דוד ביטן:  אני מקווה שתסיימו את העבודה יותר מהר מכפי שאתם חושבים

דוד ביטן:  בלי קשר, יש דברים שאולי צריך לתת פטור לכל החיים

דוד ביטן:  יש דברים שכנראה שצריך לתת פטור בלי אורכה ויש דברים שלא צריך לתת פטור

דוד ביטן:  תבדקו את כל העניין הזה

דוד ביטן:  יש לכם מספיק זמן כדי להיכנס לעניין

איתי עצמון: אני רק אומר מה פחות או יותר ניסינו לעשות בזמן הקצר של הישיבה הפנימית עם משרדי הממשלה

איתי עצמון:  למעשה לפי התקנות הקיימות יש פטור לגבי שני סוגים של אמצעי תשלום

איתי עצמון:  יש אמצעי תשלום שהוא למעשה בגדול תווי הקנייה שאנחנו מכירים, כלומר, שהם אינם מיועדים לשימוש למשלם מסוים

איתי עצמון:  הסכום המרבי שניתן לצבור בו הוא 1,500 שקלים חדשים, הוא אינו ניתן לטעינה חוזרת והחיוב באמצעי תשלום הוא מיידי ולא ניתן לבצע בו תשלומים נדחים

איתי עצמון:  זה בעצם אמצעי תשלום שמנוי בתקנה 2(א1)

איתי עצמון:      לגבי אמצעי תשלום זה שבעצם עיקר השאלות שעלו בוועדה נוגעות אליו, אנחנו חשבנו על תקופת תוקף קצרה יותר משלוש שנים, תקופה של שנה וחצי

איתי עצמון:  כלומר, שנה וחצי מהפקיעה שהייתה באוקטובר

יערה למברגר: לא מהיום?     

איתי עצמון: התחילה תהיה רטרואקטיבית

קריאה: הפוך

קריאה:  סעיף 2 זה הרב-פעמיים

איתי עצמון: אני אומר שאמצעי התשלום לגביו עלו השאלות, זה אמצעי התשלום שהוא יותר נפוץ, תווי הקניה שאנחנו כולנו משתמשים בהם

דוד ביטן: בלי קשר, על זה אנחנו נקיים דיון ואז תאמרו את כל מה שאתם חושבים

דוד ביטן:  לא למדנו את זה ולא ניכנס לזה עכשיו

שלי טל מירון: נלמד את זה

שלי טל מירון:  יש לזה הרבה השלכות

איתי עצמון:  אני מציע לוועדה שנה וחצי מאוקטובר, מהפקיעה שהייתה ב-14 באוקטובר

דוד ביטן: תן להם עוד חודש

איתי עצמון: אם כן, שנה וחצי מהיום

איתי עצמון:       לגבי אמצעי התשלום שמנוי בתקנה 2(א2) שזה בעצם כרטיסי התשלום שניתנים לשימוש של משלם שאינו משלם מסוים ונמסר באמצעות משרדי ממשלה או עמותות, בכפוף לכל התנאים שכתובים שם, כאן, בהקשר הזה, אני חושב, כפי שהבנתי, הוועדה השתכנעה שיש מקום לתת את ההארכה לשלוש שנים

דוד ביטן: כן

איתי עצמון: זה בעצם המתווה שאנחנו מציעים

דוד ביטן: מוסכם עם משרד המשפטים? אתם בעד? אתם מסכימים?     

יערה למברגר: אנחנו מקבלים את הצעת הוועדה

איתי עצמון: אני רק רוצה להוסיף לדברי היושב ראש שכמובן העניין הזה ילובן בדיון הכללי שהוועדה תקיים אבל אני חושב שראוי לבחון את ההיבטים שעלו כאן שהם לא נוגעים רק להיקף הפעילות של הגופים שמנפיקים את התווים האלה או את אמצעי התשלום האלה, בין היתר תוקף אמצעי התשלום, הבחנה בין אמצעי תשלום שהוא מבוסס נייר או פלסטיק ואמצעי תשלום דיגיטלי

איתי עצמון:  אני חושב שהתקנות כפי שהן כתובות היום מתייחסות למצב שאולי היה נכון - - -     

יערה למברגר: מנקודת הנחה מסוימת

איתי עצמון: מנקודת הנחה שהיא כבר פחות רלוונטית למצב היום כאשר יש לא מעט משתמשים באמצעים טכנולוגיים, באפליקציות וכולי וראוי לתת את הדעת להגנות שיינתנו למי שמשתמש באמצעי התשלום האלה וצריך אולי לתת הגנות יותר מוגברות מכפי שקיימות היום בתקנות

איתי עצמון:  זאת לפחות הדעה שלי

איתי עצמון:       כמובן גם להתייחס בהקשר הזה לשאלת תוקף הצווים, כאשר גם זאת שאלה שעלתה כאן

דוד ביטן: בוא נגיד שצריך לעשות את זה יותר טוב מכפי שזה קיים היום

דוד ביטן:  זה ברור

איגי פז: לזה כולנו מסכימים

דוד ביטן: תיכנסו לדיונים האלה ותראו מה אפשר לעשות

דוד ביטן:  דרך אגב, למה זה משרד המשפטים?     

יערה למברגר: כי זה חלק מחוק שירותי תשלום

יערה למברגר:  אני מנצלת את ההזדמנות ואומרת שנשמח לשיתוף פעולה של הגופים גם בקבלת מידע

יערה למברגר:  אני חושבת שרגולציה טובה ומאוזנת, היא גם מתבססת על המידע

דוד ביטן: אני מציע לגופים, כל אחד יכתוב למשרד על בעיות שעולות על מנת שיוכלו להתחיל לטפל בזה, כולל נתונים

דוד ביטן:  לא להשאיר את זה לשנייה האחרונה

דוד ביטן:  באים אליהם בטענות אבל הם הרי לא יכולים בכל דבר להיכנס מהר לפרטי פרטים

דוד ביטן:  אם אתם רוצים זריזות, תנו להם את החומרים

איתי עצמון: צריך להקריא את התקנות ולהוסיף את התחילה רטרואקטיבית כיוון שהתקנות פקעו כבר ב-14 באוקטובר

איתי עצמון:  עקב הלחימה הדיון לא התקיים

אלה תמיר שלמה: אם אפשר להתייחס ממש בקצרה לעניין הנתונים

אלה תמיר שלמה:  הדאגות האלה הובעו כבר בסיבוב הקודם

אלה תמיר שלמה:  אני חושבת שאתם צריכים לדרוש שהנתונים ייאספו - בינתיים עד הדיון שכמו שאמרת יהיה חודש אחרי סיום המצב בו אנחנו נמצאים – כי אם לא יאספו את הנתונים, כשנגיע לדיון הבא, אנחנו נהיה באותה נקודה

דוד ביטן: מישהו מפריע לכם לאסוף?     

אלה תמיר שלמה: אני לא יכולה לאסוף

דוד ביטן: אנחנו אומרים שתתנו להם את הנתונים

אלה תמיר שלמה: למשרד המשפטים אין חובה

אביטל קרופניק: את לא מתמודדת עם השאלה

אלה תמיר שלמה:  למשרד המשפטים אין היום סמכות לדרוש את הנתונים האלה וזה מה שהיא בעצם אמרה כאן

אלה תמיר שלמה:  צריך לאסוף את הנתונים לפני מועד הדיון

קריאה: אלה פשוט שטויות

אלה תמיר שלמה: איך שאת מדברת, זאת התנהלות לא מכובדת

קריאה: אין סמכות שמשרד המשפטים יפנה לקבל נתונים ולא יקבל אותם

שלי טל מירון: עובדה שזה מה שהם אמרו

שלי טל מירון:  משרד המשפטים, אתם יכולים להתייחס לזה?     

איגי פז: אין נתון שביקשו מאיתנו ולא נתנו לרגולטור

שלי טל מירון: זה לא נכון

שלי טל מירון:  הם טוענים שלא קיבלו נתונים

דוד ביטן: הם לא קיבלו את המידע

שלי טל מירון: הם לא קיבלו

שלי טל מירון:  הם משקרים?      

דוד ביטן: אני לא משרד המשפטים

דוד ביטן:  הם אומרים שהם לא קיבלו

דוד ביטן:  מה הבעיה? אני לא מבין למה על כל דבר יש ויכוח

דוד ביטן:  אמרנו לכם שכל הנתונים שיש לכם, כל מיני השגות או טענות, תנו להם את זה כמה שיותר מהר על מנת שיוכלו לעבד את זה ולעשות את העבודה

דוד ביטן:  מה הבעיה עם זה? אני לא מבין למה יש בעיה עם זה

דוד ביטן:  אם נתתם, תנו עוד פעם

דוד ביטן:       אני מציע ששופרסל, לובי 99 ואמון הציבור תקיימו ישיבה ביחד ותראו לאיזה הסכמות כן אפשר להגיע

דוד ביטן:  שגם ישראכרט יהיו בעניין

דוד ביטן:  שבו על זה

דוד ביטן:  יכול להיות שאתם ביניכם יכולים להגיע לכל מיני הסכמות שייקלו עלינו אחר כך בדיון שנקיים כי נראה לי שהוויכוח הוא ביניכם

דוד ביטן:  אתם רבים אחד עם השני ולכן אולי תגיעו להסכמות ביניכם

דוד ביטן:       הקראה

איגי פז: טיוטת תקנות שירותי תשלום (פטור מהוראות החוק) (תיקון מס' 1) , התשפ"ג-2023     בתוקף סמכותי לפי סעיפים 48(ב) ו-54(ב) לחוק שירותי תשלום, התשע"ט-2019, בהסכמת שר האוצר ונגיד בנק ישראל ובאישור ועדת הכלכלה של הכנסת, אני מתקין תקנות אלה:     

איגי פז: בתקנות שירותי תשלום (פטור מהוראות החוק), התשפ"ב-2022, בתקנה 5, במקום "כ"ט בתשרי התשפ"ד (14 באוקטובר 2023)" יבוא – כאן אנחנו עושים את התיקון לעניין אמצעי תשלום כאמור בתקנה 2(א1) - "ט"ו באייר התשפ"ה (13 במאי 2025)"

איתי עצמון: זאת לא רק תקנה אלא זה אמצעי תשלום כאמור בתקנה 2(א1)

איגי פז: זאת בעצם שנה וחצי מהיום

איגי פז:      ולעניין אמצעי התשלום כאמור בתקנה 2(א2) – שזה אמצעי תשלום עליהם דיברנו, של העמותות – אותו תאריך שהוצע, שלוש שנים - ג' בחשוון התשפ"ז (14 באוקטובר 2026"

איתי עצמון: נכון

איתי עצמון:  צריך לאשר כאן עוד תקנה שעניינה תחילה מכיוון שהתקנות בעצם רטרואקטיביות

דוד ביטן: הוספתי לכם חודש

דוד ביטן:  החודש הזה מסדר לכם את העניין של הרטרואקטיביות

איתי עצמון: לא

איתי עצמון:  חודש זה קדימה

איתי עצמון:  אני מדבר אחורה

דוד ביטן: הוספתי להם חודש

דוד ביטן:       לפני שאנחנו מאשרים, יש מישהו שלא דיבר ורוצה לומר משהו או שאתם ממתינים לדיון שיהיה בעוד ארבעה חודשים? לדעתי, אם אין חיזבאללה, המלחמה לא יותר משלושה חודשים

דוד ביטן:  זאת דעתי אבל יכול להיות שאני טועה

דוד ביטן:      אתם בעד הסיכום הזה?     

שלי טל מירון: אני בעד

אריאל קלנר: גם אני בעד

אריאל קלנר: אושר     

דוד ביטן: התקנות אושרו

דוד ביטן:  הישיבה הסתיימה